ตอนแรกที่เข้าร้านนี้เพราะคิดว่าเป็นร้านอาหารไทยเพราะร้านชื่อ "มะลิ" แต่จริงๆแล้วคือร้านอาหารจีน(สไตล์ฮ่องกง) สั่งบะหมี่ปูหมูแดง ปลากะพงผัดพริกไทยดำ ซุปเห็ดหอมกระดูกหมู และปีกไก่ทอด. เริ่มที่บะหมี่ปูหมูแดงถือว่ารสชาตน้ำซุปกลมกล่อมมากไม่ต้องปรุงเพิ่มเลย เนื้อหมูแดงกลิ่นหอมฉ่ำและคำโตบวกกับเนื้อปูแน่นๆรวมถึงเส้นนุ่มๆของบะหมี่ ถือว่าผ่านมาก, ปลากะพงผัดพริกไทยดำผมว่าเนื้อปลาค่อนข้างนิ่มเกินไปและรสชาตไม่จัดจ้านเท่าที่ควรสำหรับผัดพริกไทยดำ(อาจเป็นเพราะผมชอบทานรสจัดด้วยหรือเปล่า) ปีกไก่ทอดกรอบถือว่าใช้ได้มีกระเทียมหั่นละเอียดทอดแล้วโรยหน้าได้กลิ่นหอมไปอีกแบบ สุดท้ายซุปเห็ดหอมกระดูกหมูน้ำซุปกระดูกหมูกลมกล่อมมากกระดูหมูกับเห็ดผมว่าเสริฟชิ้นเล็กเกินไป โดยเฉพาะเห็ดหอมน่าจะไม่มีการหั่นแบ่งชิ้นแต่รสชาตโดยรวมถือว่าผ่านครับ